|  |  |
| --- | --- |
|  | **STEGE INNER WHEEL Club nr. 23 - District nr. 48** |

|  |  |  |  |  |
| --- | --- | --- | --- | --- |
| **Præsident** | **Sekretær** | **Klubmester** | **Mødested** | **Mødedag** |
| Käthe Høyer  Rugbakken 3  4780 Stege  Mobil 61 56 15 13 | Karina Foss  Opalvænget 31  4780 Stege  Mobil 30 22 77 42 | Linette K. Olsen  Vængesgårdsvej 20  4780 Stege  Mobil 20 94 76 34 | Iflg. mødekalenderen eller spørg klubmester | 1. tirsdag i mdr. |



**Månedsbrev nr. 01 2024/2025**

Kommende møder:

|  |  |  |  |
| --- | --- | --- | --- |
| Dato: Tirsdag d. 06.08.24 | | Dato: Tirsdag d. 03.09.24 | |
| Mødested: | Fanefjordskov Pavillion | Mødested: | Nordgade 6, Nyord |
| Program | Charlotte Bagge Hansen (mf) Moderaterne | Program | Besøg hos Runa & Michael Stolt |
| 3. minutter | Merete Pico Nielsen | 3. minutter | Linette Olsen |
| I.S.O. | Conni Lund | I.S.O. | Conni Lund |
| Dagens tanke | Lene Frimann | Dagens tanke | Betina Lindegaard |

**IW medlemsmøde nr. 01**

**Krolf hos Præstekilde Golfresort**

**Velkomst:**

**Vi savner:** Birthe Strange, Jenni Tved, Pernille Ahlmann, Solveig, Tanya Raa, Kirsten Spohr, Mona Olsen, Rikke Kjøngsdal og Rikke Vinther.

**Program:**​ Krolf og spisning på Præstekilde

**Sang:**​ 346 – Nu er dagen fuld af sang

**Spisning:**​ Smørrebrød

**3 minutter:**​ Anne-Lise Nielsen

**Dagens tanke:** Sisse Herskind

**ISO:**​ Intet nyt

**Meddelelser:**Husk fællesmøde med Vordingborg/Præstø er den 8. Oktober !

Sammenlægning af distrikt 47 og 48 er nu godkendt, Rågeleje træf 23/7 sidste tilmelding 16/7. Sensommer træf i Skagen 7/9 sidste tilmelding 10/8. Kirsten og Käthe har solgt tasker på det første tirsdagsmarked , der blev solgt ca. 20 stk. hvis nogen har overskud et par timer de næste 5 tirsdage så henvend jer gerne til Kirsten Jensen så hun har et overblik over hvem der kommer hvornår.

**Fødselsdage:** Annette Bjørnvold 60 år 9/7 – Stort tillykke.

**IW´s 5 minutter:** Malene har talt med Marianne Pless og kan berette om at LykkeLiga lige har fået endnu en donation og man regner med at den samlede donation på de 2 år bliver imellem 500-600.000,- kr. det er MEGA godt gået. Malene havde også en hilsen med fra Rikke Vinther som har fået det bedre og er begyndt at arbejde få timer.

**Næste møde:** Vi mødes på Galleriet hos Runa og Michael på Nyord

**Afslutningssang:** 339 Du danske sommer, jeg elsker dig

**3 minutter af Anne-Lise :**

Ansættelse af en præst

Måske et mærkeligt emne, men jeg tror, at der mange der ikke rigtig ved hvilken langvarig proces det er at ansætte en sognepræst.

Afgående præst stopper, enten grundet et andet embede eller går pension. En præst skal gå på pension fra sit embede som 70-årig. De kan sagtens fortsætte med at fungere som præst efter de er fyldt 70 år, som emerita/emeritus med honoraraflønning eller overenskomstaflønning, hvis de ansættes i en vikarstilling.

En præst, med bopælspligt, kan fraflytte boligen ca. 1 år inden præsten holder sin afskedsprædiken.

Opslag af stillingsannonce. Selvom alle Menighedsråd ved at præsten holder, ja, - så er det ikke lige at man må slå den ledige stilling op og få besat stillingen med en naturlig overgang - desværre.

Stillingsopslaget skal skrives, godkendes via tjenestevejen – Provsti og Stiftet.

Stillingen opslås med 3 ugers ansøgningsfrist og som minimum i Præsteforeningens blad.

Ansøgerne retter henvendelse til provst i det Provsti hvor stillingen er ledig og måske til menighedsrådet. Det er muligt for ansøgere, at komme og se kirken og de faciliter der er i sognet og måske se præstegården.

Når ansøgningsfristen er udløbet, taler biskoppen med alle ansøgerne.

Efter biskoppens har tal med ansøgerne, sendes ansøgningerne til sognet så menighedsrådet at læsede indkomne ansøgninger. Ansøgningerne er fortrolige og skal behandles derefter.

Biskop og provst berammer et orienteringsmøde, hvor biskoppen gennemgår de enkelte ansøger.

Dette møde har en helt fast dagsorden og registrering af mødedeltagerne og det er provsten der leder mødet og skriver referat.

Hvis der er forfald fra et medlem af menighedsrådet skal årsag tilkendegives. En suppleant kan træde ind og registreres som personlig suppleant for det medlem som er fraværende.

Når biskoppen har gennemgået ansøgningen forlader denne mødet. Provsten forlader også mødet, men kommer tilbage og afslutter mødet.

Menighedsrådet har nu mulighed for at drøfte ansøgningerne og hvem man ønsker at udtage til prøveprædiken, når dette er sket hentes provsten ind og bliver orienteret om hvem menighedsrådet ønsker at høre.

Protokollen bliver underskrevet og sendt til eftersyn i Stift og Kirkeministerium.

Provsten indkalder til prøveprædiken og samtale med de ansøgere der er valgt ud.

Provsten giver de der skal til prøveprædiken det evangelium der skal prædikes over.

Alle prøveprædikener er for lukket forum, dvs. menighedsrådet. Provsten må ej heller deltage.

Prøveprædiken og samtale afholdes i respektfuld tid og med behørig tidsramme så ansøgerne ikke ”støder” ind hinanden.

Når prøveprædikenerne er afholdt, indkalder provsten til et Indstillingsmøde, - også her, er der enfast dagsorden og ordlyd.

På dette møde stemmes der om kandidaterne til embedet. Det er selvsagt lettest hvis menighedsrådet er enige om en kandidat som førstevalg og det er man nok i de fleste tilfælde og kan kandidaten indstilles som nr. 1.

Når der har været flere ansøgere til prøveprædikener stemmer menighedsrådet om hvem der indstilles som nr. 2 / 3 / 4 afhængig af hvor mange der har været indkaldt.

Afstemningerne er hemmelige og føres til protokol.

Provsten ringer til den førstevalgte og fortæller at menighedsrådet har peget på den pågældende til embedet

Det skal bemærkes, at biskoppen har vetoret og kan ændre på udfaldet. Jeg har aldrig hørt om dette.

Indstilling sendes via tjenestevejen fra provsten til biskoppen og Kirkeministeriet.

For kandidater, der er nyuddannede, skal disse ordineres i Domkirken – i vores tilfælde i Roskilde, men inden da skal en nyuddannet til Bispeeksamen.

Når en præst er ordineret fastlægges Indsættelsesgudstjeneste, hvor provsten leder den første del af gudstjenesten og læser Ansættelsesbrevet op for hele menigheden. Herefter er det den nyudnævnte præst der tager over og holder sin første prædiken og kan fungere i sognet.

**Dagens Tanke af Sisse:**

I øjeblikket handler mine tanker meget om årets studenter, nok særligt fordi jeg, som også andre her omkring bordet, har været tæt på en del studenter i år.

Det er så livsbekræftende at se hvordan de unge mennesker griber livet og hinanden an. Dette på trods af en ungdom med corona isolation, konstante notifikationer om klimaforandringer, krig i Europa, atomtrusler fra Putin, og en evig anklage om at være forkælede og sig selv nærmest.

Det er fantastisk at opleve hvordan de unge mennesker under den pressede eksamenstid, bakker hinanden op, deler noter, kommer med gode fif, glædes over deres kammeraters succes og støtter hvis det er gået skidt. Selvom de selv har meget om ørene, møder de op og ser hinanden få hue på. I stedet for at give roser fløjet ind fra Sydafrika, plukker smukke ukrudtsbuketter til hinanden. De ser festlig og flotte ud, og hovedparten af deres tøj er fra genbrugsbutikker. De tager stilling, de har overskud, de har omsorg for verden omkring dem og det er så dejligt at tænke på.

Karina Foss